JohanHeinsen/ENO huggingface dataset:
Odense Adresse-Contoirs Efterretninger, 1845-07-01
I Huset No. 469 paa Odense Nørregade er en Leilighed at faae til Leie førstkommende Michaeli Flyttetid, bestaaende af en Stue, Kjøkken, Sovekammer og Pulterkammer i nederste Etage, samt 2 gibsede Værelser med et lidet Kammer i anden Etage. J Gaarden haves udmærket godt Vand, hvortil faaes Adgang; et lidet Baghuus tjener til Opbevaring af Jldebrændsel. Om Leien akkorderes med Eieren F. Tange, Nørregade Nr. 102. Et Tørvemaal af circa 30 Favne er at faae tilkjøbs, naar Liebhavere henvende sig til Eieren Mads Andersen paa Tommerup Mark.
Odense Adresse-Contoirs Efterretninger, 1845-07-01
Da det ved 3die Auction over den Anne Marie Andreas datters og forhen afd. Mand Mads Madsens fælleds Boe tilhørende, paa Vantinge Mark beliggende Eiendom, gjorte Bud ikke er approberet, bliver denne efter sin Størrelse fortrinlige Eiendom, saaledes som denne forhen er beskrevet i denne Tidende, stillet til absolut Bortsalg ved en 4de Auction, som afholdes i selve Stedet Tirsdagen den 8 Juli førstk., Kl. 10 Formiddag. Hvilket herved til Lysthavendes Efterretning bekjendtgjøres. Salling Herredscontoir, Faaborg den 26 Juni 1845. Wiborg.
Odense Adresse-Contoirs Efterretninger, 1845-07-01
Auction over Avlsgaarden Juulsberg, ved Veile.
Odense Adresse-Contoirs Efterretninger, 1845-07-01
Efter Overeenskomst med vedkommende Auctionsdirecteur, lader undertegnede den mig tilhørende Avlsgaard Juulsberg, 1/2 Miil østen for Veile Kjøbstad, i Nærheden af dennes Fjord og Thyrsbek, samt tæt ved den nye Chaussee imellem Veile og Horsens, altsaa i en ligesaa bekjendt yndig som frugtbar Egn, bortsælge, med dens Besætning, Avl og Afgrøde, samt Avls og Gaards-Jnventarium, ved offentlig Auction, som afholdes paa Gaarden Torsdagen den 31 Juli førstkommende, om Formiddagen Kl. 11. Jorderne ere til 6 Hestes og 36 Køers Hold, og Skoven tilstrækkelig til Brændsel og Gavntræe. Gaardens 6 Bygninger ere alle nye, og Stuehuset af Grundmuur med Steentag. Tiltrædelsen kan skee enten strax eller til 1 Novbr. Af Kjøbesummen kan omtrent Halvdelen blive indestaaende i Eiendommen og Resten afbetales i flere Terminer. Dette til behagelig Efterretning for Lysthavende, som herved indbydes. Binderup. Juulsberg den 25 Juni 1845. Overkrigscommissair.
Odense Adresse-Contoirs Efterretninger, 1845-07-01
J Overeensstemmelse med Forordn. 5 Juli 1822 og I Septbr. 1839, indkaldes herved med Aar og Dags Varsel Arvingerne efter Anne Cathrine Rasmusdatter og forhen afdøde Mand Huusmand Jens Andersen Sandberg af Øster skjerninge under Baroniet Lehns Skiftejurisdiction, til for undertegnede Skifteforvalter at anmelde og beviisliggjøre deres Arveret. Baroniet Lehns Birke-Contoir, Lehnshøi pr. Svendborg, den 17 Juni 1815. Tornøe.
Odense Adresse-Contoirs Efterretninger, 1845-07-01
Fyens Stiftsavis. Udgives 3 Gange ugentlig. Trykt med Hurtigpresse.
Odense Adresse-Contoirs Efterretninger, 1845-07-02
No 123. 74 Aargang. Stifts Fyens privilegerede. Kongelig ene samt Avertissementstidende. Adresse- og politiske Avis overalt i de danske Stater. Forsendes med Brevposten af M. C. Hempel i Odense. Redigeres, trykkes og udgives 2 Juli 1845. Onsdagen.
Odense Adresse-Contoirs Efterretninger, 1845-07-02
Jndhold. Fædrelandet. Blandinger. Odense.
Odense Adresse-Contoirs Efterretninger, 1845-07-02
Fædrelandet. Blandinger. Det nordiske Studentermøde. (Fortsættelse, see Gaarsavisen,) Fremdeles holdt Magister Hammerich følgende Foredrag i Ridehuset: "Mine Herrer. Vi have tømt vort Glas for Upsala og Christiania Universiteter; lad os nu tømme det for Universitetet i Lund, vor Gjenbo paa den anden Side Øresund, der har samlet de langveis Gjæster og bragt dem herover med talrigt Følgeskab. Det er kun en ringe Afstand, som skiller os fra Lund, og dog har den været lang nok til at adskille os i meer end halvandethundrede Aar. Gaae vi længer tilbage i Tiden, da var Lund en dansk By, for tusind Aar siden bygte Skaaningen med paa Dannevirke, som det hedder i Thyra Danebods Vise, og længe var Skaane, Halland og Bleking selv et Dannevirke imod svenske Fiender. Dengang var derikke noget Universitet i Lund. Men da Oresund var bleven Rigsgrændsen, da blev Universitetet i Lund stiftet for at drage de tre danske Landskaber over til Sverrig. Det er skeet; og det skete saa hurtigt, saa hurtigt, at der neppe er fundet stærkere Beviis paa Sverrigs og Danmarks Slægtskab, end at Fiender saa hastig kunde blive Landsmænd, og at Landsmænd, saa hastig kunde blive Fiender. Dog, det er ikke blot blandt disse halvbittre Minder, at vi skulle opsøge hvad Lunds Universitet har virket til Erkjendelse af Nordens Eenhed. Nei da Tegner i Lunds Domkirke satte Laurbærkrandsen paa Oehlenschlægers Hoved, da de lundske Studenter bare Nordens Digter paa deres Skuldre, da saae vi Forspillet til de olympiske Lege, som skulle samle Aanderne fra Nordens adskilte Riger til en levende Vexelvirkning, da blev vi mindede om, hvad vi havde forglemt, at det ikke gaaer med aandelige Skatte som med timelige, at de blive mindre ved at deles nei, de blive større, jo flere der deele dem, Til Tak for denne Lærdom, til Ære for den Videnskabelighed, hvormed Lunds Universitet er udrustet til at møde i Væddestriden, til Tak og Ære for dets store Fortjenester af et mere og mere udvidet, venskabeligt Samliv imellem Studenter fra Broderrigerne, udbringer jeg et Leve for Studenter og Lærere ved Lunds Universitet.
Odense Adresse-Contoirs Efterretninger, 1845-07-02
J Fædrelandet" berettedes forleden, at der til Hoffesten paa Christiansborg til Ære for Kongen af Preussen blev til de kjøbenhavnske Stænderdeputerede sendt et Antal billetter, til et kort Ophold paa Galleriet i Riddersalen." Overhofmarschal Levetzau har senere i Fædrelandet, afgivet den Erklæring, at Oversendelsen af disse Billetter var skeet af en Feiltagelse.
Odense Adresse-Contoirs Efterretninger, 1845-07-02
Kongen af Preussens Besøg i Kjøbenhavn er forsaavidt mærkeligt, at siden den svenske Konges, Carl den Tiendes Besøg 1659 - bedrøvelig Jhukommelse har ingen Konge gjæstet Kjøbenhavn. Derimod har Kjøbenhavn været beæret med et Besøg af en Keiser, nemlig Peter den Store, der, skjøndt under Venskabs Maske, mærkeligt nok ikke utvetydigt synes at have havt samme Hensigt som Carl den Tiende: at bemægtige sig Kjøbenhavn. Som bekjendt satte Peter Tropper i Land, hvis alvorlige Bevægelser langtfra røbede noget venskabeligt Sindelag. Da nu de Danske ogsaa begyndte at bevæge sig, fandt Peter det raadeligst, i Hast at gjøre sig færdig med Besøget. Det var under Frederik den Fjerde. Efter hvad vi have erfaret.
Odense Adresse-Contoirs Efterretninger, 1845-07-02
hedder det i Kbhposten - skal Kongen af Preussen iblandt de mange Indretninger, som i Kjøbenhavn have tildraget sig hans særdeles Opmærksomhed og vakt hans Jnteresse, fortrinsviis have udtalt sig til Fordeel for Maadeholds foreningen. Samme Majestæt, der selv skal være særdeles maadeholden i Nydelsen af alle spiritueuse Drikke, uden just at være totalafholdende, har saaledes, som det forekommer os, ved at udtale sig for den nævnte Jndretning, og derved, skjøndt noget indirecte, at stille sit eget ophøiede Exempel i Spidsen for et af de meest almeennyttige Foretagender, givet en stærk Jmpuls til at fremme og befordre, hvad der i høi Grad maa tjene til de arbeidende Klassers baade moralske og materielle Fremskridt, hvilket atter maa lede til deres Emancipation af mange trykkende Baand.
Odense Adresse-Contoirs Efterretninger, 1845-07-02
Kjøbenhavns Magistrat har vedtaget, at det anordnede Mesterstykke for Saaddelmagerlauget i Kjøbenhavn forsaavidt forandres, at Forfærdigelsen af den paabudne Skolesaddelbom for Fremtiden bortfalder, samt at det overlades vedkommende Stykmester at vælge mellem at forarbeide en glat syet engelsk enten Herre eller Damesaddel med Bom.
Odense Adresse-Contoirs Efterretninger, 1845-07-02
Den nye Communalforfatning har allerede paa flere Steder viist gavnlige Virkninger til Forbedring. af Kjøbstædernes Skolevæsen. En saadan forestaaer nu ogsaa i Kjøge, hvor Sagen høist beleiligt understøttes ved et Legat paa 15,000 Rbd., som nylig er tilfaldet Borgerskolevæsenet.
Odense Adresse-Contoirs Efterretninger, 1845-07-02
Vore Skolelærere - hedder det i Loll.-Falsters A. have det tarveligt, men de leve dog i Canaans Land mod de hannoveranske. Af 3426 Skolelærere have 851 ingen Skolebolig, men ere anbragte hos Menighederne skifteviis uden Betaling. 356 Skolelærere faae fri Bespiisning paa Omgang, altsaa ligesom andre Fattiglemmer, 61 Lærere ere lønnede med 110 Rd. om Aaret foruden Bolig og Bespiisning paa Omgang, og 11 have endog foruden denne usle Betaling ikke engang fri Bespiisning, men kun Bolig paa Omgang. Man har nu søgt at forbedre Lærernes Stilling ved at tilstaae dem 30 Rd. om Aaret foruden fri Kost og Bolig med en Forhøielse af indtil 150 Rd. i Landsbymeenighederne og 300 i Kjøbstæderne; men den uanstændige og for Skolestanden nedværdigende Bespiisning og Bolig paa Omgang har Man dog beholdt.
Odense Adresse-Contoirs Efterretninger, 1845-07-02
Det hedder i Berl. Tid. "Conferentsraad Lund, er død i en Alder, som pleier at levne Forventningen om endnu en lang Virksomhed, understøttet af usvækket Kraft og riig Erfaring. Fra Nibe Skole kom han tidlig til Universitetet, og udmærkede sig iblandt de Studerende baade ved Anlæg og alvorligt Studium. Hans første Ansættelse var som Auditeur, hvorefter han ved Omdannelsen i Aaret 1817 af Directionen for Universitetet og de lærde Skoler valgtes til sammes Secretair og Bureauchef. J denne Stilling virkede han i fem Aar, og kaldtes da til Committeret i Rentekammeret og Kammersecretair for de danske Sager, en Stilling, hvori han fra 1822 af havde væsentlig Andeel i de igjennem Collegiet udfærdigede Forestillinger og Lovarbeider.
Odense Adresse-Contoirs Efterretninger, 1845-07-02
Da Rentekammeret fik sin nuværende Organisation blev han dets ene Sectionschef. J begge Poster bare hans udmærkede juridiske Kundskaber og udholdende Arbeidsomhed, saavelsom hans almeenerkjendte Retsindighed de gavnligste Frugter."
Odense Adresse-Contoirs Efterretninger, 1845-07-02
Adressen fra Ribe er den eneste, der er tilstillet Kjøbenhavns Borgerrepræsentanter fra en sønden for siger Kongeagen beliggende Kommune, og det er - Kbhposten - vistnok mere end rimeligt, at Borgerrepræsentanterne, der danne Organet for den eneste, i Henseende til Administration og Forhold dansk Stad sønden for Kongeaaen, besidde nøiere og grundigere Kjendskab til de slesvigske Forhold end Mange af de ivrige Nationalister, hvem Forholdene forhindre i at have speciel og lokal Kundskab om Tingenes Gang paa det Territorium, hvor Danskheden og Tydskheden støde sammen. Men
Odense Adresse-Contoirs Efterretninger, 1845-07-02
det er da ikke umærkeligt, at den Adresse, der kommer fra dem, der boe en Miil sønden for Kongeaaen, altsaa inde i den Provinds, hvor de separatistiske og statsopløsende Agitationer drives med den største fanatiske Jver"", gaaer et betydeligt Skridt videre end de øvrige Adresser og Meningstilkjendegivelser, og at denne Adresse indeholder en aaben Erkjendelse af, at Kjøbenhavns Borgerrepræsentanter ikke ere gaaede vidt nok og derfor ikke have angivet den rette Løsning af den Knude, Statssønderlemmelserne i Tidernes Løb have bundet. Borgerrepræsentationen i Nibe har vedkjendt sig den forstandige Overbeviisning, at " hverken physisk Magt eller et Kongebud vilde formaae at samle og befæste de forskjellige Statsdele, hvor gjensidig Sympathi og Samdrægtighed mangle, hvorimod en efter Tidens Fordringer og Folkets Kulturtilstand afpasset Statsorganisation vil udrette Alt, fordi dette er Maalet, som attraaes" Sangunderviisningen er af stor, almindelig erkjendt Betydning for Menneskedannelse" - siger Seminarielærer Hentschel i Weissensels, og vore Pædagoger sige det samme. Desuagtet skal det kun være saare Lidet, hvad der i de fleste danske Skoler endnu udrettes til Sangens Fremme. Det vilde være uretfærdigt at give Skolelærerne Skylden herfor; thi uagtet Enkelte af dem ei kunne synge, har dog Fleertallet baade Lyst og Evne til at vække, lede og uddanne den i Barnehjertet slumrende Sands for hiin skjønne Kunst. Men Hovedmidlet hertil, en passende Sangøvelsesbog, have vi manglet. Vel miskjende vi ikke - siger Berl. Tid. - de herlige Samlinger, Wiberg, Erslev, Borchorst, Bay, Berggreen, Weyse o. Fl. have leveret; disse kunne være meget gode og vel skikkede til deres Bestemmelse; men en Sangøvelsesbog for Almueskolen, for Folkeskolen, en Bog, som er indrettet til at meddeele Elementerne i Sang efter, er først i den sidste Tid leveret os af Kirkesanger Bjerrum. Det er hans Choral bog for Almueskoler, hvis 2det Oplag nylig har forladt Pressen, vi ved disse Linier ville henlede Dhrr. Præsters og Skolelæreres Opmærsomhed paa. Den lille Bog bærer Præg af, at den er skreven af en Almueskolelærer med Almueskolens Tarv for Øie. Den indeholder Musikens almindeligste Begyndelsesgrunde, 20 eensstemmige og 6 to- og trestemmige Choraler, samt Chorsvarene ved Messen, og er saaledes afpasset til at lægge Grunden for Sangunderviisningen i Almueskoler. Bogen koster, smukt indbunden i couleurt Hefte, 1 Rbmk., i Partier 12 Rbs. pr. Exemplar.
Odense Adresse-Contoirs Efterretninger, 1845-07-02
Festen paa Høiskamling vil finde Sted den Juli.
Odense Adresse-Contoirs Efterretninger, 1845-07-02
De sidste Meddelelser fra Dr. Lund i Brasilien til Videnskabernes Selskab ere daterede Lagaa Santa d. 22 Novbr. f. A. Ved Krigsurolighederne i Provindsen Minas Geraes i 1842 blev Dr. Lunds Reise til Opsøgning af nye Huler for dette Aar forhindret; han besluttede derfor ved større Udrustninger og Anstrængelser. i Aaret 1843 at erstatte den tabte Tid, og at afslutte for det første denne Slags Undersøgelser. Han tilbragte næsten 9 Maaneder under disse anstrængende Arbeider: der blev i dette Tidsrum undersøgt og tildeels bearbeidet henved et Antal af 200 Huler; Udbyttet af charakteristiske Skelet=Dele, som bragtes for Dagen, var meget betydeligt; derved blev et rigt Material vundet til meere gjennemgribende Sammenligninger, som førte til nøiagtigere Bestemmelser af de allerede optagne Arter i de vigtigste Slægter. Henimod Slutningen af disse 9 Maaneder opdagedes en ny Hule, som ved sin hele Beskaffenhed, og efter den foreløbige Prøve vakte den største Forventning om et rigere Udbytte end nogensinde tilforn. var erholdt; imidlertid hindrede den indtrædende Regntid i at begynde Arbeidet, og derved maatte Afslutningen. af Hule-Arbeiderne forlægges til næstfølgende Aar. Saasnart altsaa Aarstiden i 1844 tillod det, bleve alle Foranstaltninger trufne til at bearbeide Hulen, hvis Udgravning medtog 3 1/2 Maaned, ved Hielp af 10-12 daglige Arbeidere. Den løse graagule Jord, hvoraf Hulens Masse bestod, var i de første Fods Dybde ligesom gjennemvævet med utallige Smaaknokler af smaa Pattedyr, især af Musenes, Pigrotternes, Pungdyrenes og Caviernes Gruppe, blandede med en Mængde fine Knokler af Fugle, Fiirbeen, Slanger og Frøer. Disse Knokler vare i en temmelig Grad af Decomposition, men blandede med enkelte fastere og meere forstenede. Dr. Lund har beregnet, at et Antal af 7,569,650 Dyr Jndivider have fundet deres Grav i denne Hulle. Den største Andeel har Pattedyrklassen i denne forbausende Mængde. Antallet af de i Hulen fundne Arter af denne Klasse beløbe sig til 56, eller til meere end den halve Deel af de samtlige fossile Arter efter Forfatterens Fortegnelse i Aaret 1841. Nogen betydelig Tilvært af Arter have de foreløbige Sammenligninger imidlertid ikke paaviist, og navnligen ere ingen nye Arter af de kolossale Dyrformer blevne fundne.
Odense Adresse-Contoirs Efterretninger, 1845-07-02
En Arbeider paa Chausseen mellem Frederikshavn og Hjørring havde forleden Dag den ulykkelige Skjæbne, at han, ved at bestige en af de Pæle, der ned rammedes ved en under Arbeide værende Bro, maatte gribe med sin Haand over den Pæl, Man var i Begreb med at nedramme, og inden han fik denne tilbage, knustes den saa aldeles af den kolossale Rambok, at han umuligt vil kunne undgaae at blive eenarmet.
Odense Adresse-Contoirs Efterretninger, 1845-07-02
Paa Høvers Mark ved Aarhuus er en Hoppe, midt om Dagen, ihielstukken, efter først at være bunden. til et Træ. Den fandtes med tvende Knivstik i Bringen. og en Rendesnøre om Halsen.
Odense Adresse-Contoirs Efterretninger, 1845-07-02
Fra Randers skrives i Byens Avis. Den halsbrækkende Gang, som afdøde Rogt for 18 Aar siden foretog af et Toug, der var spændt fra herværende Borgerskoles Gaard op til et af Glamhullerne i St. Mortens Kirkes Taarn, gik igaar Eftermiddags en ung Svensker, Hr. Wedin, 21 Aar gl., født i Umen, med samme Sikkerhed som hiin. Til egentlig at kunne være smukt, er dette Skuespil altfor ængsteligt; men imponerende bliver det dog altid. Hr. Wedin, der fortiden er Medlem af F. W. Hoffmanns Selskab, skal allerede paa flere Steder være stegen til en endnu betydeligere Høide, end her. Nedgangen, der synes end mere rædsom, tilendebragte han med samme Sikkerhed; gik derpaa endnu baglænds op af den halve Vei, producerede der flere vanskelige Stillinger og fuldendte Tilbageveien i et temmelig hurtigt Løb. Jmorgen (Søndag) Eftermiddag, Kl. 5, vil han, ifald Veiret tilstæder det, gaae op med tilbundne Øine. - Det gautierske Kunstberiderselskab indtraf først hertil igaar Middags; kunde følgelig ikke give den til samme Dags Aften annoncerede Forestilling. Derimod spiller det nu førstegang imorgen Aften. Selskabet vil under sit nærværende Ophold her blive forøget med eet af dets bedste Medlemmer, den udmærkede Liniedandser, Pietro Bono, der i længere Tid har ligget syg i Kjøbenhavn, men som ventes at indtræffe til Aarhuus idag med "Jris.
Odense Adresse-Contoirs Efterretninger, 1845-07-02
Det Qvantum Uld, som blev bragt til Markedet i Kjøbenhavn, udgjorde 27,000 Pund, og bestod med Undtagelse af 500 Pund, af spansk Raceuld. Dette Parti Uld blev indleveret af 26 Producenter. Hvad Uldens Vaskning angaaer, da var denne i Almindelighed bedre end i forrige Aar. Priserne vare efter Qvalitet og Reenhed, for Raceuld 6 Mk. a 5 Mk. 10 s., 5 Mk. 6 s. a 5 Mk. 3 s., 4 Mk. 12 s., 4 Mk. 8 s., 4 Mk. 6 s. og 4 Mk. For det lidet Parti dansk Uld betaltes 2 Mk. 12 s. a 2 Mk. 14 s. Alt blev solgt med Undtagelse af 2de Partier; Eierne holdt paa høiere Priser.
Odense Adresse-Contoirs Efterretninger, 1845-07-02
Paa Kallundborg Uldmarked den 18 og 19 Juni var der til Salg circa 26,500 Pd. forædlet Uld. Det Lercheske Parti blev solgt efter Markedet til 5 Mk. 8 sk. pr. Pd.; de øvrige Partier bleve solgte paa Markedet, Størstedelen til 5 Mk. 4 s. a 5 Mk. 6 s., Resten, til 4 Mk. 12 s. a 5 Mk.
Odense Adresse-Contoirs Efterretninger, 1845-07-02
Fra Øvrigheden i Friedrichstadt læses i Altona Mercur et Stikbrev efter en isralitisk Kjøbmand, JsaacJacobsohn, der har gjort Fallit og er kneben ud med endeel Sølvtøi og Contanter, efterladende sig Kone og 6 Børn. Ogsaa fra Tønning forfølges en bortrømt Kjøbmand C. C. Lexow.
Odense Adresse-Contoirs Efterretninger, 1845-07-02
Den 24 Juni hjemkom til Aarhuus Grønlandsfareren, Briggen "Thetis. Den skal ikke have gjort nogen heldig Fangst iaar. Man siger, at den medbringer kun 500 Robber. Jfjor havde den 3500. Fallit, Kjøbmand F. L. Lund i Løgstøer.
Odense Adresse-Contoirs Efterretninger, 1845-07-02
Faaborg den 1 Juli. J Søndags 8te Dage begave 3 Lyøeboere sig fra Als, for at seile hjem til Lyøe. Der er ikke hørt Noget fra dem siden, og det er, da alle Efterspørgseller paa de omliggende Øer ikke have ledet til nogen Opdagelse, desværre Sandsynligt, at de ere forliste med Top og Tavl. (See blandt Avertissementerne!
Odense Adresse-Contoirs Efterretninger, 1845-07-02
Odense. (Dagsposterne. Hs. Kgl. H. Prinds Ferdinand med Gemalinde ere med Ægir" i Søndags afreiste til Kiel; med samme kongl. Dampskib ventedes Storhertugen af Mecklenborg=Schwerin idag (Onsdag) fra Kiel til Kjøbenhavn. Fædrelandets Red., Cand. Gjødwad, er ved Høiesteret i Mandags i tre forskjellige Sager idømt 3 Gange en Mulkt af 200 Rbd. samt to Gange 5 Aars og een Gang 1 Aars Censur.
Odense Adresse-Contoirs Efterretninger, 1845-07-02
Flyveposten beretter, at Kongen af Preussen før sin Afreise har ladet uddeele 1000 Ducater blandt det kgl. Tjenerskab; ifølge Kongens udtrykkelige befaling tildeeltes heraf den kgl. Kjøkkenmester 100 Dukater. Samme Blad vil vide, at der er udstædt Forbud imod at give Sanders Niels Ebbesen" blandt Sommerskuespillene paa det kgl. Theater.
Odense Adresse-Contoirs Efterretninger, 1845-07-02
Fra Udlandet meldes, at den spanske Regjering har fra den spanske Gesandt i London modtaget Underretning om, at carlistiske Agenter have i London kjøbt 6000 Musketter, endeel Ryttersabler og 2 Kanoner, som nu ere paa Veien fra Engelland til Spanien.
Odense Adresse-Contoirs Efterretninger, 1845-07-02
Udnævnelser. Under 23 Juni er Forstrandidat Buchwald udnævnt til Jagtjunker; den 16de, Branddirecteur i Ringkjøbing Amts østre District, forhenv. Tøihuuslieuten. ved Cronborg Arsenal, O. G. Gierdrum, Domd., tillagt Krigsraads Characteer med Rang No. 4 i Rangforordn. 7de Classe; characteriseret Bataillonschir. J. H. Lorck udnævnt til Underlæge ved 9de Linie-Jnf. Bat.; den 17de, Secondlieuten, i Rendsborg borgerl. Artillericorps, P. Kaufmann, efter Ansøgning og paa Grund af Svagelighed, meddeelt Afsked i Naade af den borgerl. milit. Tjeneste; Cadet uden Gage ved det Kgl. Landcadetcorps, H. G. Unna, efter Ansøgning i Naade afskediget fra Corpset; den 24de, Capit. og Compagnichef i Rendsborg Brandcorps, J. N. Bock, efter Ansøgning meddeelt Afsked i Naade fra Corpset; Anthony Hill udnævnt til Colonialadjut. hos Generalgouvern, over de vestindiske Øer og derhos tillagt Capit. Characteer med Tilladelse at anlægge Armeens Felttegn; den 28 Mai, Fuldmægtig ved Stege Postcontoir, H. D. Black, beskikket til Postmester i Præste; den 17 Juni, Toldbetjent i Allinge, T. J. Lorenzen, beskikket til Controlleur med Oppebørsel sammesteds.
Odense Adresse-Contoirs Efterretninger, 1845-07-02
Kjøbenhavns Børs-Cours den 1 Juli 1815. Hamb. 2 M. - k. S. 200. Bank-Disconto 4 pCt., ditto paa Banco=Vexler 5 pCt. 4 pCt. Kgl. Obligat. (uden Rente) 103 1/4 a 103 1/2 Rbd. Sedler. 3 pCt. engelsk danske Obligationer 87 1/2 a 87 3/4 L. St. Nationalbank-Actier 153 1/2 a - Rbd. r. Sølv.